Document ID: 32007R1073

KOMMISSIONENS FORORDNING (EF) Nr. 1073/2007
af 19. september 2007
om forbud mod fiskeri efter atlantisk tun i Atlanterhavet øst for 45° V og i Middelhavet fra EF-fartøjer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 21, stk. 3, og
ud fra følgende betragtninger:
(1)
I Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3) er det fastsat, hvilken mængde atlantisk tun EF-fartøjer kan fiske i 2007 i Atlanterhavet øst for 45° V og i Middelhavet.
(2)
Formålet med den fælles fiskeripolitik er at sikre fiskerisektorens levedygtighed på længere sigt gennem bæredygtig udnyttelse af fiskeressourcerne på grundlag af forsigtighedsprincippet.
(3)
Af de foreliggende oplysninger og de oplysninger, som Kommissionens inspektører har modtaget under deres besøg i de pågældende medlemsstater, fremgår det, at de fiskerimuligheder for atlantisk tun i Atlanterhavet øst for 45° V og i Middelhavet, som EF fik tildelt for 2007, må anses for at være opbrugt.
(4)
Det er derfor nødvendigt, at Kommissionen på eget initiativ fastsætter den dato, fra hvilken EF-kvoten må anses for at være opbrugt, og at den fra denne dato forbyder fiskeri efter den pågældende bestand af atlantisk tun. Det er også nødvendigt at forbyde opbevaring om bord, omladning og landing af fangster af den pågældende bestand, som EF-fartøjer har taget fra nævnte dato.
(5)
Fiskeri efter atlantisk tun og opbevaring om bord, omladning og landing af fangster af atlantisk tun, som er fisket af fartøjer, der fører italiensk eller fransk flag eller er registreret i Italien eller Frankrig, blev forbudt ved Kommissionens forordning (EF) nr. 999/2007 af 28. august 2007 om forbud mod fiskeri efter atlantisk tun i Atlanterhavet øst for 45° V og i Middelhavet fra fartøjer, der fører italiensk flag (4) og ved Kommissionens forordning (EF) nr. 1048/2007 af 11. september 2007 om forbud mod fiskeri efter atlantisk tun i Atlanterhavet øst for 45° V og i Middelhavet fra fartøjer, der fører fransk flag (5).
(6)
Under hensyn til de oplysninger, som Kommissionen har modtaget om udnyttelsen af fiskerimulighederne for atlantisk tun i Atlanterhavet øst for 45° V og i Middelhavet, bør denne forordning træde i kraft på dagen for offentliggørelsen i Den Europæiske Unions Tidende -
UDSTEDT FØLGENDE FORORDNING:
Artikel 1
Opbrugt kvote
Fangsterne af atlantisk tun i Atlanterhavet øst for 45° V og i Middelhavet fra fartøjer, der fører medlemsstaternes flag, anses for at have opbrugt den kvote, der er tildelt EF, fra datoen for denne forordnings ikrafttrædelse.
Artikel 2
Forbud
Fiskeri efter atlantisk tun i Atlanterhavet øst for 45° V og i Middelhavet fra fartøjer, der fører cypriotisk, græsk, spansk, maltesisk eller portugisisk flag eller er registreret i Cypern, Grækenland, Spanien, Malta eller Portugal, forbydes fra datoen for denne forordnings ikrafttrædelse til den 31. december 2007.
Det er også forbudt at opbevare om bord, omlade og lande fangster af denne bestand taget af de pågældende fartøjer i nævnte periode.
Artikel 3
Ikrafttræden
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. september 2007.

Labels: 6
20